**ELŐZETES HATÁSVIZSGÁLAT**

**A szociális és gyermekvédelmi pénzbeni, természetbeni és intézményi ellátások helyi szabályozásáról szóló 19/2013.(XI. 19.) önkormányzati rendelet módosításához**

A jogalkotásról szóló 2010. évi CXXX. törvény 17. §-ában meghatározottak szerint, a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. A hatásvizsgálat során vizsgálni kell a tervezett jogszabály valamennyi jelentősnek ítélt hatását, amelynek – a tárgyban megjelölt rendeletek tekintetében - az alábbiakban teszek eleget:

**1.Társadalmi hatások:**

Az előterjesztés szerinti rendelet-tervezet elfogadásával, a hatáskörrel rendelkező szerv a szociális igazgatásról és a szociális ellátásokról szóló törvény 45. § (5) bekezdése alapján hivatalból is állapíthat meg támogatást, ezáltal olyan esetekben is van lehetőség szociális alapon támogatást biztosítani, amelyre a rendeletben nincs egyébként nem ad lehetőséget.

**2. Gazdasági, költségvetési hatások:**

A rendelet-tervezet elfogadásának költségvetési hatása nincs.

**3. Környezeti következmények, hatások:**

A rendelet-tervezet elfogadásának környezeti következményei, hatásai nincsenek.

**4. Egészségügyi következmények, hatások:**

A rendelet-tervezet elfogadásának egészségügyi hatásai nincsenek.

**5. Adminisztratív terheket befolyásoló hatások:**

A rendelet-tervezet elfogadása nem jár adminisztratív teherrel.

**6. A jogszabály megalkotásának szükségessége, a jogalkotás elmaradásának várható következményei:**

A rendelet-tervezet elfogadásával az önkormányzat olyan helyzetekben is nyújthat támogatást, amelyekre eddig nem volt a Rendeletben felhatalmazás, pl: karácsonykor nyújtott települési támogatás.

**7. A jogszabály** **alkalmazásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.

Szenyér, 2020. december 3.

Bors András

jegyző